  Майя Бывальцева 26-тӥ толшоре Удмуртие -32 градусозь кезьытъёс вуозы. Со сярысь ивортэ улосвылысь Гидрометцентрлэн пресс-службаез. Арня кутсконын элькунмы вадьсы вуэм циклон лымшор но шор ёросъёсын ӧжытак лымы ӝоктӥз. «Ӵуказе нунал ӵоже омыр зӥбет ӝог будоз, температура лэзькоз. Лымы элькунысь кошкоз», — верамын ивортонын. 25-тӥ толшоре уйин но нуназе -18…-23 градус луоз, уйпал ёросъёсын -27 градусозь. Тӧл уйпал но шундыӝужанпал вискысь секундскын 12 метрозь пельтоз, соин ик кырын эшшо кезьытгес потоз. 26-тӥ толшоре потон уе -25…-30, уйпал ёросъёсын -32 градусозь луоз шуыса чаклало. Нуназе -20…-25 градус возиськоз. 27-тӥ толшоре нуназе -16…-21 градусозь шунытгес кариськоз. Тегъёс: Мерлык Ижкар Гидрометцентр Удмуртия куазь Тол  